Document ID: /roh_data/filtered/swiss_laws_in_ROHinterleaved.jsonl.gz/1537

This text was translated from DE into Rumantsch Grischun.

Der Bund erlässt Vorschriften über das Banken- und Börsenwesen; er trägt dabei der besonderen Aufgabe und Stellung der Kantonalbanken Rechnung. Er kann Vorschriften erlassen über Finanzdienstleistungen in anderen Bereichen. Er erlässt Vorschriften über das Privatversicherungswesen.

La Confederaziun decretescha prescripziuns davart las bancas e la bursa; latiers tegna ella quint da l’incumbensa e da la situaziun speziala da las bancas chantunalas. Ella po decretar prescripziuns davart prestaziuns da servetsch finanzialas sin auters secturs. Ella decretescha prescripziuns davart las assicuranzas privatas.